Grida Duma

Grida Duma (lindur më 11 qershor 1977) është moderatore dhe ish-politikane shqiptare. Anëtare e Partisë Demokratike të Shqipërisë, ajo shërbeu si zëvendësministre e Integrimit Europian në kabinetin e Sali Berishës në vitet 2011–2013. Aktualisht drejton emisionin debatues Top Story në Top Channel.

 Biografia 
Grida Duma ka lindur në Durrës. Në vitin 1999 diplomohet në Filozofi dhe Sociologji. Merr pjesë në debatet e Ballkanit Perëndimor për cështje të mprehta të tranzicionit të vendeve postkomunistë ku edhe vlerësohet me cmime ndërkombëtare. Në 2004 merr gradën master në MBA, studime të kryera në Universitetin e Tiranës, Fakulteti i Ekonomisë në bashkëpunim me Universitetin e Nebraskës, SHBA. Në vitin 2006 merr titullin Doktor i Shkencave Ekonomike. 

Eksperienca e saj si lektore prej 14 vitesh zhvillohet në fushat e Sociologjisë dhe Zhvillimit të Qëndrueshëm. Gjatë përvojës akademike drejton Katedrën e Sociologjisë dhe merr pjesë në borde të rëndësishme ekspertizash të mbështetura nga institucionet ndërkombëtare si OSBE Komisioni Europian e tj.

Karriera e saj përfshin mbi 15 botime shkencore dhe artikuj të paraqitur në konferenca dhe periodikë ndërkombëtare, artikuj dhe publikime me karakter politik dhe social në shqip.

Nga tetori 2011 deri shtator 2013 është Zëvendësministre e Integrimit të Republikës së Shqipërisë.

Në 2014 votohet Sekretare për Marrëdhëniet me Publikun në Partinë Demokratike të Shqipërisë. 

Në 2015 kandidate për Bashkinë Durres Partia Demokratike e Shqipërisë . 

Në 2017 zgjidhet deputete e Kuvendit të Shqipërisë dhe Zëdhënëse e Grupit Parlamentar të Partisë Demokratike. 

Autore e librave Fëmijëria Manaxheriale, 12 teza liberale përtej 2013, përkthyese e vëllimit të gjashtë Princesha nga Jean Sasson.

 Angazhimi politik 

Nga tetori 2011 deri shtator 2013 është Zëvendësministre e Integrimit të Republikës së Shqipërisë. Në 2014 votohet Sekretare për Marrëdhëniet me Publikun në Partinë Demokratike të Shqipërisë. Në 2017 zgjidhet deputete e Kuvendit të Shqipërisë dhe Zëdhënëse e Grupit Parlamentar të Partisë Demokratike.

 Jeta personale 
Duma ishte e martuar për 11 vjet me diplomatin dhe lektorin Ilir Shqina, me të cilin e ka një fëmijë. Çifti u divorcua në mars të vitit 2019.

 Lidhje të jashtme 

 Grida Duma në Instagram

 Referime 

Kategoria:Lindje 1977
Kategoria:Politikanë shqiptarë